Darker, harder, heavier. - N1els
Geplaatst op 7 januari 2017 8 januari 2017 Auteur N1elsCategorieën Media, MusicTags Beyoncé, Big Sean, Chris Brown, Drake, Future, Hiphop, J. Cole, Jay-Z, Kanye West, Kid Ink, Meek Mill, Mix, Music, Muziek, Nicki Minaj, Pusha T, R&B, Radio, Run The Jewels, Schoolboy Q, Soul, The Weeknd, Wale
Vorige Vorig bericht: De beste Hiphop&RnB albums van 2016!
Volgende Volgend bericht: In afwachting van… Babahond met piksteel doodgeslaan – praag.co.za — 20 jaar jonk!
Babahond met piksteel doodgeslaan
’n Sewe maande oue Airedale-kruising is in ’n woonbuurt in Windhoek na bewering met ’n piksteel doodgeslaan. Die beplande lot van die babahond was glo om as ’n maaltyd opgedis te word, het die Republikein berig.
Volgens me. Brigitte Meissner van die Dierebeskermingsvereniging (DBV) in Windhoek het die voorval Maandag omstreeks 12:00 op ’n bouperseel naby die Bougainvillea-winkelsentrum in Klein Windhoek plaasgevind.
Volgens ooggetuies is die hond glo herhaaldelik deur ’n Chinese burger met ’n piksteel geslaan. Die plan was glo dat hy die dier daarna sou eet.
Meissner sê die DBV is deur ’n “histeriese inwoner” gebel wat hulle oor die voorval ingelig het. ’n Inspekteur is dadelik na die perseel gestuur, maar die verdagte was met sy aankoms skoonveld.
“Net ’n paar bloedkolle is gevind, maar met verdere ondersoek is die dooie hondjie in een van die onvoltooide kamers op die bouperseel gevind. Die hond is met ’n pik doodgeslaan en het verskeie kapwonde gehad.”
Volgens Meissner was verskeie mense glo getuies van die voorval en het iemand selfs ’n video-­opname daarvan gemaak.
“Mense het dit gehoor en gesien en glo selfs probeer keer.” Nie een van die ooggetuies het egter tot dusver ’n verklaring by die polisie afgelê nie.
“My hande is afgekap as ek nie verklarings hieroor het nie. Oog­getuies wil glad nie na vore kom nie.” Volgens Meissner kan sy nie die voorval aanmeld voordat sy nie volledige bewyse van die voorval het nie.
“Die stadspolisie was wel saam met ons inspekteur uit na die toneel en is bewus van die voorval.”
Volgens Meissner is dit nie in Namibië ’n oortreding om ’n hond te eet nie, maar sal die persoon van dieremishandeling aangekla word. Dit is voorts onwettig om ’n dier in ’n munisipale gebied te slag.
Die DBV beplan om die voorval ook onder die aandag van die Chinese ambassade sowel as die kantoor van die Ombudsman te bring.
“Hoe meer verklarings ons oor die voorval van getuies kan kry, hoe beter.”
Skrywer praagGepubliseer op 25 Junie 2015 25 Junie 2015 Kategorieë Nuus, Suider-AfrikaSleutelwoord babahond, Chinese, DBV, maaltyd, Windhoek
Vorige Vorige artikel: VSA stook oorlog in Europa
Volgende Volgende artikel: Eskom kry miljarde se inspuiting